ธอส.จับมือไปรษณีย์ช่วยรับฝากเงิน
ธอส.ร่วมมือไปรษณีย์ไทยเปิดให้บริการรับฝากเงินที่เคาน์เตอร์ไปรษณีย์กว่า 1,200 แห่งทั่วประเทศ
9 พ.ย. 2553

ธอส.ร่วมมือไปรษณีย์ไทยเปิดให้บริการรับฝากเงินที่เคาน์เตอร์ไปรษณีย์กว่า 1,200 แห่งทั่วประเทศ
นายขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส.ร่วมมือกับ บ.ไปรษณีย์ไทย (ปณท) เปิดให้บริการรับฝากเงิน ผ่านเคาน์เตอร์ไปรษณีย์ กว่า 1,200 แห่งทั่วประเทศ โดยจะต้องเป็นลูกค้าประเภทบุคคลธรรมดา มีบัญชีกระแสรายวัน ออมทรัพย์ ออมทรัพย์พิเศษ และบัญชี ธอส.-รักการออม นำสมุดคู่ฝากไปฝากเป็นเงินสด ไม่เกินวันละ 1 แสนบาทต่อบัญชี ค่าธรรมเนียม รับฝาก 10 บาทต่อรายการ เปิดบริการในสิ้นปี 2553 นี้
นายขรรค์ ประจวบเหมาะ เปิดเผยว่า ขณะนี้ตลาดอสังหาริมทรัพย์ยังไม่เข้าสู่ภาวะฟองสบู่ เนื่องจากการเกิดวิกฤตฟองสบู่แตกที่ผ่านมา มีสาเหตุจากราคาอสังหาฯมีการปรับตัวสูงขึ้นเร็วในช่วง 3-4 ปี จากนั้นราคาก็ตก แต่ปัจจุบัน ราคาอสังหาฯก็ปรับตัวเพิ่มขึ้นเป็นไปตามธรรมชาติ จึงยังไม่มีสัญญาณว่าจะเกิดภาวะฟองสบู่ในตลาดอสังหาริมทรัพย์ในขณะนี้